**ELŐTERJESZTÉS**

**A KÉPVISELŐ-TESTÜLET**

**2019. január 28-i rendes ülésére**

**Az önkormányzati tulajdonú Intézmények épületeinek napi takarítási valamint nagytakarítási munkálatainak elvégzésére vonatkozó pályázat kiírásáról**

A napirendet tárgyaló ülés dátuma: 2019.01. 28.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

*Önkormányzati költség vetési forrás*

**4. Tényállás bemutatása:**

Telki község képviselő – testülete 7/2018.(I.29.) Öh. számú határozatával döntött arról, hogy a Telki Óvoda, Telki Polgármesteri Hivatal, Telki Orvosi Rendelő, Pajta épületeinek napi takarítási, valamint nagytakarítási munkálatainak elvégzésére szerződést köt a Dig-Build Kft-vel. (5600 Békéscsaba, Kinizsi u. 11.) 2018.02.10. napjától 12 hónap időtartamra.

A szerződés az önkormányzat alábbi ingatlanaira terjedt ki:

*-Telki Óvoda, (560 m2 + 952 m2 )*

*-Telki Polgármesteri Hivatal ( 220 m2 + 120 m2 )*

*-Telki Orvosi Rendelő, ( 123 m2 )*

*-Pajta épülete ( 210 m2 )*

A szerződés 2019.február 10-én lejár. Az önkormányzatnak a szolgáltató kiválasztására pályázatot kell kiírnia. A pályáztatás lehetőségei: amennyiben a szolgáltatási díj összege a nettó 15.000.000.- Ft/év összeget meghaladja a közbeszerzési eljárás egy szigorú eljárás rendben lefolytatott, hosszabb eljárást igényel.

A jelenlegi szolgáltatás értéke havi nettó kb. 921.000.- Ft/hó.

Az önkormányzat támogatja a megváltozott munkaképességű munkavállalókat foglalkoztató szervezeteket, az esélyegyenlőség biztosítása, illetve a kedvezőbb járulékfizetési kötelezettségre való tekintettel. A Kbt. 111. §. t) pontja alapján nem kell az uniós értékhatárig ( nettó 68 millió forint ) közbeszerzési eljárást lefolytatni a védett munkahelyen, megváltozott munkaképességű személyek által előállított áruk, vagy teljesített szolgáltatások beszerzésére.

Amennyiben az önkormányzat olyan vállalkozói körből választ ki szolgáltatók, amelyik védett munkavállalókat foglalkoztat, lehetőség van a Kbt. 111.§.t.) pontja alapján egy magasabb összegű nettó 68 millió forintos összeghatárig terjedő egyszerű ajánlatkérési eljárás alapján lefolytatott pályáztatással a takarítási szolgáltatót kiválasztani.

Az összeállított pályázati kiírásban a még épülő félben lévő Közösségi ház és a Sportcsarnok épületének takarítási munkáival opcionálisan számolunk.

A megépítendő új Sportcsarnok előreláthatólag az idei év nyár elejére készül el, így kb 1200 m2 alapterületű ingatlannal bővül a meglévő intézményhálózat, míg az épülő Közösségi ház épülete a tervek szerint május végén elkészül, tehát az újonnan felújított épület is bővíti az intézményeinek területét.

Jelenleg az önkormányzat az alábbi ingatlanok takarítási felületeivel számol:

*- Telki Óvoda, (560 m2 + 952 m2 )*

*- Telki Polgármesteri Hivatal ( 220 m2 + 120 m2 )*

*- Egészségház ( 363 m2 )*

*- Pajta épülete ( 210 m2 ) alkalmankénti*

- Közösségi ház: 264 m2

A pályázaton tehát olyan cégeket hívna meg az önkormányzat, akik a Közbeszerzési Hatóság honlapján található a rehabilitáció területén hatósági bizonyítvánnyal rendelkező munkavállalók listáján szerepel.

Telki, 2019. január 22.

Deltai Károly

polgármester

**Határozati javaslat**

**Telki község Önkormányzat**

**képviselő-testület**

**/2019. (I. .) Öh számú**

**Határozata**

**Határozata**

**Az önkormányzati tulajdonú Intézmények épületeinek napi takarítási valamint nagytakarítási munkálatainak elvégzésére vonatkozó pályázat kiírásáról**

Telki község Képviselő-testülete úgy határoz, hogy az önkormányzati tulajdonú Intézmények épületeinek napi takarítási, valamint nagytakarítási munkálatainak elvégzésére határozatlan időre szóló pályázatot ír ki, a pályázati kiírás a határozat melléklete.

A képviselő-testület felhatalmazza a polgármestert a pályázat kiírásával kapcsolatos feladatok megtételére.

**Felelős:** Polgármester

**Határidő:** azonnal